мито.
 (225)
 В случаите, когато изравнителното мито е било приспаднато от антидъмпинговото мито, за да се избегне двойното отчитане, събирането на изравнителното мито има за цел да компенсира както въздействието на подлежащата на изравняване субсидия, така и дъмпинговия марж (до равнището на процента на субсидиране). Вследствие на това възстановяване на платеното мито може да бъде предоставено само ако се докаже, че това мито надвишава действителния процент на субсидиране и съответния дъмпингов марж. Поради това при разследванията за възстановяване съгласно член 21 от Регламент (ЕС) 2016/1037 следва да се вземат предвид и конкретните обстоятелства на производителя износител във връзка с действителния дъмпингов марж, преобладаващ през периода на разследването за възстановяване.
 (226)
 Ако износът на някое от дружествата, които се ползват от по-ниска индивидуална ставка на антидъмпинговото мито, се увеличи значително по обем след налагането на разглежданите мерки, такова увеличение по обем може да бъде счетено като представляващо само по себе си промяна в модела на търговия, която се дължи на налагането на мерките по смисъла на член 13, параграф 1 от основния регламент. При такива обстоятелства и при положение че са изпълнени съответните условия, може да бъде започнато разследване във връзка със заобикалянето на антидъмпинговите мерки. В рамките на това разследване може, inter alia, да бъде разгледана необходимостта от премахване на индивидуалните митнически ставки и от последващо налагане на мито, приложимо в национален мащаб.
 (227)
 За да се сведат до минимум рисковете от заобикаляне, породени от голямата разлика в митническите ставки, са необходими специални мерки, за да се гарантира прилагането на индивидуалните антидъмпингови мита. Дружествата с индивидуални антидъмпингови мита трябва да представят на митническите органи на държавите членки валидна търговска фактура. Тя трябва да отговаря на изискванията, определени в член 1, параграф 3 от настоящия регламент. Вносът, който не е придружен от такава фактура, следва да се облага с антидъмпинговото мито, приложимо за „всички други дружества“.
 (228)
 За да се осигури правилното прилагане на антидъмпинговото мито, ставката на митото за „всички други дружества“ следва да се прилага не само за неоказалите съдействие производители износители, но и за онези производители, които не са имали никакъв износ за Съюза през разследвания период, освен ако те отговарят на условията, посочени в член 3.
 (229)
 С цел да се осигури равностойно третиране на новите износители и оказалите съдействие дружества, невключени в извадката, посочени в приложения I и II към настоящия регламент, следва да се предвиди среднопретеглената митническа ставка, наложена на последните, да се прилага по отношение на всички нови износители, които биха се ползвали с право на преразглеждане по член 11, параграф 4 от основния регламент.
 (230)
 Като се има предвид неотдавнашната съдебна практика на Съда на Европейския съюз (16), е целесъобразно да се предвиди размер на лихва за забава, която да се заплаща в случай на възстановяване на окончателни мита, тъй като съответните действащи разпоредби относно митата не предвиждат такъв лихвен процент, а прилагането на националните правила би довело до ненужно нарушаване на конкуренцията между икономическите оператори в зависимост от това коя държава членка е избрана за митническо оформяне.
 7.4. Обратно действие
 (231)
 Както